**Ministru kabineta noteikumu projekta “Grozījumi Ministru kabineta 2016. gada 9. februāra noteikumos Nr. 102 “Darbības programmas “Izaugsme un nodarbinātība” 9.1.4. specifiskā atbalsta mērķa “Palielināt diskriminācijas riskiem pakļauto personu integrāciju sabiedrībā un darba tirgū” 9.1.4.4. pasākuma “Dažādību veicināšana (diskriminācijas novēršana)” īstenošanas noteikumi”” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums |  Ministru kabineta noteikumu projekts “Grozījumi Ministru kabineta 2016. gada 9. februāra noteikumos Nr. 102 “Darbības programmas “Izaugsme un nodarbinātība” 9.1.4. specifiskā atbalsta mērķa “Palielināt diskriminācijas riskiem pakļauto personu integrāciju sabiedrībā un darba tirgū” 9.1.4.4. pasākuma “Dažādību veicināšana (diskriminācijas novēršana)” īstenošanas noteikumi”” (turpmāk – noteikumu projekts) ir izstrādāts saskaņā ar Eiropas Savienības struktūrfondu un Kohēzijas fonda 2014. –2020. gada plānošanas perioda vadības likuma 20. panta 6. un 13. punktu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība  | Noteikumu projekts ir izstrādāts, lai nodrošinātu Ministru kabineta 2016. gada 9. februāra noteikumu Nr.102 “Darbības programmas “Izaugsme un nodarbinātība” 9.1.4. specifiskā atbalsta mērķa “Palielināt diskriminācijas riskiem pakļauto personu integrāciju sabiedrībā un darba tirgū” 9.1.4.4. pasākuma “Dažādību veicināšana (diskriminācijas novēršana)” īstenošanas noteikumi” (turpmāk – MK noteikumi Nr.102) tiesiskā regulējuma normu nepārprotamu un skaidru izpratni, kā arī precizētu un papildinātu atsevišķus MK noteikumu Nr. 102 ietvaros īstenotā 9.1.4.4.pasākuma “Dažādību veicināšana (diskriminācijas novēršana)” (turpmāk – 9.1.4.4. pasākums) īstenošanas nosacījumus.Noteikumu projekts paredz:1. izteikt MK noteikumu Nr.102 18.2.2. apakšpunktu kā jaunu 19.3.1 apakšpunktu, jo tehniskā aprīkojuma (portatīvās datortehnikas) iegāde sociālā darbinieka pakalpojuma īstenošanai tiks veikta pakalpojuma (uzņēmuma) līguma ietvaros. Tas nepieciešams, jo portatīvās datortehnikas iegāde nav tieši saistīta ar finansējuma saņēmēja projekta vadības un īstenošanas personāla veicamajām funkcijām. Attiecīgi precizējumi veicami arī MK noteikumu Nr. 102 19.6. apakšpunktā;
2. precizēt MK noteikumu Nr.102 31. punktu, nosakot, ka finansējuma saņēmēja piesaistīts pakalpojuma sniedzējs nodrošina sociālā darbinieka un sociālā mentora pakalpojumu, tai skaitā ievērojot Ministru kabineta apstiprinātajā “Rīcības plānā personu, kurām nepieciešama starptautiskā aizsardzība, pārvietošanai un uzņemšanai Latvijā” (turpmāk – rīcības plāns) noteiktajam. Šī brīža MK noteikumu Nr.102 31. punkta redakcija nosaka, ka sociālā darbinieka un sociālā mentora pakalpojumu jāsniedz tikai atbilstoši rīcības plānam. Ņemot vērā, ka 9.1.4.4.pasākuma ietvaros tiks sniegts atbalsts plašākai mērķa grupai (t.i., ne tikai atbilstoši rīcības plānam pārvietotajiem patvēruma meklētājiem un personām ar bēgļa vai alternatīvo statusu, bet arī tādiem patvēruma meklētājiem un personām ar bēgļa vai alternatīvo, kas Latvijā ierodas patstāvīgi), nepieciešams precizēt regulējamu, nodrošinot, ka 9.1.4.4.pasākuma ietvaros atbalsts tiek sniegts plašākai mērķa grupai;
3. precizēt MK noteikumu Nr.102. 37. punktu, detalizētāk nosakot sabiedrības izpratnes un informētības paaugstināšanas pasākumu īstenošanas saturu. 9.1.4.4. pasākuma ietvaros ir paredzēts, ka finansējuma saņēmēja piesaistīts pakalpojuma sniedzējs izstrādās vienotu sabiedrības izpratnes un informētības paaugstināšanas pasākumu stratēģiju (turpmāk – stratēģija), kuras ietvaros tiks novērtēta esošā sabiedrības informētība un izpratne par sociālās iekļaušanas un diskriminācijas novēršanas jautājumiem. Pēc esošās situācijas novērtēšanas tiks izstrādāti nepieciešamie sabiedrības informēšanas un izpratnes veicināšanas radošie risinājumi un noteikti efektīvākie sabiedrības izpratnes un informētības paaugstināšanas pasākumu veidi situācijas uzlabošanai sabiedrībā par sociālās iekļaušanas un diskriminācijas novēršanas jautājumiem. Balstoties uz šo informāciju, stratēģijā tiks noteiktas konkrētas darbības (piemēram, semināri, informatīvās dienas, audiovizuālās reklāmas, u.c.), kuras nepieciešams īstenot, lai uzlabotu sabiedrības izpratni un informētību par sociālās iekļaušanas un diskriminācijas novēršanas jautājumiem.

 Atbilstoši MK noteikumu 102 38. punktam stratēģijas izstrādi un stratēģijā noteikto pasākumu ieviešanu veic dažādi pakalpojuma sniedzēji, tādējādi nodrošinot atbilstību Publisko iepirkumu likuma[[1]](#footnote-1) 11. panta 4. daļai, kas nosaka, ka gadījumā, ja pakalpojuma sniedzējs ir piedalījies kādā no iepriekšējiem attiecīgā iepirkuma projekta posmiem (stratēģijas izstrāde), tas nav tiesīgs piedalīties nākamajos tā paša projekta posmos vai attiecīgajā projekta iepirkuma procedūrā, ja minētie apstākļi šim piegādātājam dod priekšrocības šajā iepirkuma procedūrā, tādējādi ierobežojot konkurenci;1. svītrot MK noteikumu Nr. 102. 39.3. apakšpunkta otro teikumu, tādējādi nodrošinot, ka avansa maksājumu apmērs MK noteikumu Nr.102 16. punktā minēto atbalstāmo darbību īstenošanai visiem pakalpojuma sniedzējiem (t.sk. biedrībām un nodibinājumiem) ir vienāds un nav lielāks par 20 % (iepriekš tika noteikts, ka avansa maksājumus paredz ne vairāk kā 20 % apmērā no attiecīgā līguma summas, bet, ja pakalpojuma (uzņēmuma) līgumus slēdz ar biedrībām un nodibinājumiem, avansa maksājumus paredz ne vairāk kā 40 %). Precizējums tiek veikts, lai nodrošinātu nepārprotamu MK noteikumu Nr. 102 atbilstību 2014. gada 26. februāra Eiropas Parlamenta un Padomes Direktīvas 2014/24/ES[[2]](#footnote-2) (turpmāk - Direktīva 2014/24/ES) 18. pantam, kas nosaka, ka līgumslēdzēja iestāde nodrošina vienlīdzīgu un nediskriminējošu attieksmi pret visiem ekonomikas dalībniekiem.

 Ņemot vērā, ka avansa maksājuma samazinājums biedrībām un nodibinājumiem (turpmāk - NVO) var ietekmēt NVO iespējas pretendēt uz pilnvērtīgu dalību pasākumā kā pakalpojuma sniedzējam (NVO nav vienlīdzīgā situācijā ar privāto sektoru, jo NVO var būt ierobežoti finanšu resursi pakalpojuma sniegšanas uzsākšanai un nepārtrauktības nodrošināšanai), finansējuma saņēmējs – Sabiedrības integrācijas fonds, slēdzot pakalpojuma līgumus, paredzēs elastīgākus nosacījumus līgumu izpildes nodevumu vadībai (biežāki nodevumu un atmaksas par sniegtajiem pakalpojumiem intervāli) un noteiks labvēlīgākus nosacījumus motivācijas paaugstināšanas un atbalsta pakalpojuma sniedzējiem pakalpojuma kvalitātes nodrošināšanai (tostarp, nedzēšot avansa maksājumu ar starpposma maksājumiem), tādējādi nodrošinot pakalpojuma sniedzējiem nepārtrauktu finansējuma plūsmu pakalpojuma sniegšanas laikā.  Tāpat finansējuma saņēmējs organizēs publiskā iepirkuma procedūru pakalpojuma sniedzēju piesaistei tā, lai nodrošinātu pēc iespējas biežāku un daudzveidīgāku iepirkumu izsludināšanu motivācijas paaugstināšanas un atbalsta pakalpojumu nodrošināšanai (tostarp, organizēts atsevišķs iepirkums dažādām mērķa grupas personām vai dažādiem motivācijas pasākumu veidiem), tādējādi sekmējot pēc iespējas lielāka skaita pakalpojuma sniedzēju (tostarp NVO) iesaisti pakalpojumu sniegšanā 9.1.4.4.pasākuma ietvaros;1. veikt tehniskus precizējumus, tai skaitā MK noteikumu 102. 30.3. apakšpunktā un 26.4. apakšpunktā, attiecīgi aizstājot atsauci uz “30.2. apakšpunktu” ar atsauci uz “29.2. apakšpunktu” un atsauci uz “26.4.apakšpunktu” ar atsauci uz “26.3.apakšpunktu”.

 **Ierosināto grozījumu ietekme uz finansējuma saņēmēju.**Finansējuma saņēmēju ietekmē noteikumu projekta 1., 3**.** un 11. punkts: 1. 1. punkts nosaka, ka finansējuma saņēmējs var piesaistīt projekta vadības un īstenošanas personālu pakalpojumu (uzņēmuma) līgumu ietvaros, paredzot veselības apdrošināšanas izmaksas un aprīkojuma iegādes izmaksas;
2. 3. punkts nosaka, ka finansējuma saņēmējs tehniskā aprīkojuma (portatīvās datortehnikas) iegādei veic uz pakalpojumu (uzņēmuma) līgumu pamata (iepriekš tika noteikts, ka portatīvās datortehnika var tikt iegādāta bez pakalpojumu (uzņēmuma) līguma);
3. 11. punkts nosaka, ka finansējuma saņēmējs iepirkumos var paredzēt avansa maksājumu ne vairāk kā 20 % apmērā no attiecīgā līguma summas. Precizējums neietekmē finansējuma saņēmēju, jo tas vēl nav uzņēmies saistības ar iepriekš paredzēto regulējumu (t.i., avansa maksājuma apmēru līdz 40 %). Vienlaikus, lai nodrošinātu biežāku un daudzveidīgāku iepirkumu izsludināšanu un elastīgāku līgumsaistību nosacījumu pārvaldību (tostarp nepārtrauktas finansējuma plūsmas nodrošināšanai pakalpojuma sniedzējam), finansējuma saņēmējam projekta vadībā un projekta īstenošanā rodas papildus administratīvais slogs. Administratīvais slogs pieaugs, jo iepriekš paredzēto vienreizējo iepirkumu veikšanas vietā tiek paredzēts veikt vairākus iepirkumus, lai nodrošinātu pēc iespējas lielāka pakalpojuma sniedzēju skaita, īpaši NVO, iesaisti pakalpojumu sniegšanā. Papildus tam finansējuma saņēmēja administratīvais slogs pieaugs, jo tiek komplicēta līgumu izpildes nodevumu vadība, lai pakalpojuma sniedzējiem nodrošinātu nepārtrauktu finansējuma plūsmu pakalpojuma sniegšanas laikā. Noteikumu projekts neparedz to, ka finansējuma saņēmējs var automātiski pārplānot administratīvās izmaksas 9.1.4.4. projektā. Gadījumā, ja, īstenojot 9.1.4.4. projektu, palielināsies administratīvais slogs (pēc fakta), piemēram, būs nepieciešams palielināt jurista/iepirkumu speciālista noslodzi projektā, administratīvo izmaksu izmaiņas tiks veiktas, veicot projekta grozījumus, saskaņā ar 2014. gada 16. decembra MK noteikumu Nr.784 “Kārtība, kādā Eiropas Savienības struktūrfondu un Kohēzijas fonda vadībā iesaistītās institūcijas nodrošina plānošanas dokumentu sagatavošanu un šo fondu ieviešanu 2014.–2020.gada plānošanas periodā”.
 |
|  3. | Projekta izstrādē iesaistītās institūcijas | Labklājības ministrija. |
| 4. | Cita informācija |  Labklājības ministrija rosinās Valsts kancelejai veikt grozījumus Ministru kabineta 2013. gada 2. jūlija instrukcijā Nr.7 “Ārvalstu finanšu instrumentu finansētu civiltiesisku līgumu izstrādes un slēgšanas instrukcija valsts tiešās pārvaldes iestādēs” (turpmāk – instrukcija), paredzot instrukcijā augstāku izmaksājamā avansa nodrošinājuma sliekšņu noteikšanu (šobrīd 14 000 *euro*). Ņemot vērā, ka NVO ir faktiski neiespējami izpildīt instrukcijā noteiktos nodrošinājuma nosacījumus, avansa nodrošinājuma sliekšņa palielināšana nodrošinās NVO plašākas iespējas piedalīties organizētajos iepirkumos un slēgt pakalpojuma līgumus, saņemot atbilstošus avansa maksājumus. Saskaņā ar Ministru kabineta 2009. gada 7.aprīļa noteikumu Nr. 300 “Ministru kabineta kārtības rullis” 100. punktā noteikto Labklājības ministrija 2016. gada 27. aprīlī organizēja starpministriju (starpinstitūciju) sanāksmi. Sanāksmē piedalījās Labklājības ministrijas, Finanšu ministrijas, Centrālās finanšu un līgumu aģentūras, Valsts kancelejas, Kultūras ministrijas, Iepirkumu uzraudzības biroja, Latvijas Pilsoniskās alianses, biedrības “Asociācija Ģimene” un Sabiedrības integrācijas fonda pārstāvji. Sanāksmē tika panākta vienošanās par avansa maksājumu apmēra samazinājumu par 20 % (t.i., no 40 % un 20 %), kā arī par to, ka finansējuma saņēmējs, īstenojot projektu, vecinās pēc iespējas lielāku NVO piesaisti pakalpojumu īstenošanai. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību****un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Noteikumu projekts šo jomu neskar. |
| 2. | Tiesiskā regulējuma ietekme uz tautsaimniecību un administratīvo slogu | Kopumā sabiedrības grupām noteikumu projekta tiesiskais regulējums nemaina tiesības un pienākumus, kā arī veicamās darbības. |
| 3. | Administratīvo izmaksu monetārs novērtējums | Noteikumu projekts šo jomu neskar. |
| 4. | Cita informācija | Nav.  |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Nepieciešamie saistītie tiesību aktu projekti | Nav.  |
| 2. | Atbildīgā institūcija | Labklājības ministrija. |
| 3. | Cita informācija | Nav. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Noteikumu projekts šo jomu neskar. |
| 2. | Sabiedrības līdzdalība projekta izstrādē | Sabiedrība tika aicināta līdzdarboties MK noteikumu projekta izstrādē, ievietojot MK noteikumu projektu tīmekļa vietnē [www.lm.gov.lv](http://www.lm.gov.lv) un aicinot no 2016. gada 9. marta līdz 2016. gada 24. martam sabiedrības pārstāvjus: 1) rakstiski sniegt viedokli par noteikumu projektu tā izstrādes stadijā – nosūtot uz elektronisko pasta adresi: atbildiga.iestade@lm.gov.lv;2) klātienē. |
| 3. | Sabiedrības līdzdalības rezultāti |  2016. gada 24. martā tika saņemts biedrības “Asociācija Ģimene” priekšlikums, aicinot Labklājības ministriju paredzēt konkrētu finansējuma apjomu daudzbērnu ģimeņu tēla veidošanai sabiedrībā. Ņemot vērā, ka 2016. gada 4. aprīlī tika saņemts analoģisks iebildums no biedrības “Asociācija Ģimene” (pēc 2016. gada 31. marta Valsts sekretāru sanāksmes), biedrības “Asociācija Ģimene” pārstāvis tika informēts, ka Labklājības ministrija sniegs skaidrojumu saņemtajam priekšlikuma un iebildumam noteikumu projekta izziņā par atzinumos izteiktajiem iebildumiem. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Eiropas Savienības fondu finansējuma saņēmējs – Sabiedrības integrācijas fonds. |
| 2. | Projekta izpildes ietekme uz pār­valdes funkcijām un institucionālo struktūru.Jaunu institūciju izveide, esošu institūciju likvidācija vai reorga­nizācija, to ietekme uz institūcijas cilvēkresursiem | Noteikumu projekts šo jomu neskar. |
| 3. | Cita informācija | Nav. |

Anotācijas III un V sadaļa – noteikumu projekts šo jomu neskar.

Ministru prezidents Māris Kučinskis

Labklājības ministrs Jānis Reirs

10.05.2016. 11:19

1693

Vjačeslavs Makarovs
Tel.: 67782958

Vjaceslavs.Makarovs@lm.gov.lv

1. Publisko iepirkumu likums: Latvijas Republikas likums. Latvijas Vēstnesis. 65 (3433), 25.04.2006. http://likumi.lv/doc.php?id=133536 [↑](#footnote-ref-1)
2. Eiropas Parlamenta un Padomes Direktīva 2014/24/ES (2014. gada 26. februāris) par publisko iepirkumu un ar ko atceļ Direktīvu 2004/18/EK Dokuments attiecas uz EEZ: Eiropas Savienības Oficiālais Vēstnesis. L 94/65, 28.03.2014. http://eur-lex.europa.eu/legal-content/LV/TXT/?uri=CELEX%3A32014L0024 [↑](#footnote-ref-2)